《哭谢尚书》
宋代·舒岳祥

翰林真学士，吏部老尚书。蓟北非吾土，鄞江有旧庐。

死生今已矣，出处竟何如。邛竹先龙化，人琴一恸馀。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。